text: Erhvervskvinde ny videnskabsminister
  23 februar 2010 kl. 07.31
  De Konservative får posten som videnskabsminister, der går til Charlotte Sahl-Madsen, erfarer Ritzau. Hun er i dag formand for Danfoss Universe.
  De Konservative henter erhvervskvinden Charlotte Sahl-Madsen ind i regeringen som ny videnskabsminister.
  Charlotte Sahl-Madsen kommer fra en stilling som formand for oplevelsesparken Danfoss Universe. Hun har desuden både været medlem af Økonomi- og Erhvervsministeriets ekspertgruppe om oplevelsesøkonomi og bestyrelsesmedlem af ministeriets innovationsenhed.
   
  
  Ikke i Folketinget
  Hun er den anden minister, at De Konservatives formand, Lene Espersen, henter ind i regeringen udefra. Den anden er regionrådspolitikeren Benedicte Kiær, som bliver socialminister.
  